एदे बाद मिगी भाई मोतीलाल गी कोला दिक्खने-परखने दा बी मौका थोआ। में सेई कीता जे उन्दी ओ प्रशशां बिल्कुल ठीक ही। जेल्लै सत्याग्रह आश्रम कायम होई गेआ तां ओ, हर म्हीन्नै थोड़े दिनें आस्तै उत्थें आइयै रौहन्दे हे। उत्थें जागतें गी सीना सखालदे ते आश्रमै दी सलाई दा सारा कम्म बी करी जन्दे हे। वीरमगांव दी गल्ल रोज गै सुनान्दे। मसाफरें गी उत्थें बड़ियें तकलीफें दा सामना करना पौन्दा ऐ। ऐसे इस मोतीलाल गी भरी जुआन्नी च गै बमारी खूसियै लेई गेई ते बढ़वाण उन्दे बगैर सुन्ना होई गेआ।